EKIRAGIRO kya Pulezidenti wa Amerika, Donald Trump ekiwera abagwira okuva mu North Korea n’agamu ku mawanga ag’Abasiraamu okulinnya mu Amerika kitandise okukola.
Trump yalagira nti teyeetaaga muntu yenna okuva mu Iran, Libya, Syria, Yemen, Somalia, Chad, North Korea ne Venezuela okulinnya ekigere ku ttaka lya Amerika. Kkooti ey’oku ntikko mu Amerika yalagidde ekiragiro kino Trump kye yawa mu September 2017 okutandika okukola ku Mmande nga December 4, 2017.
Ekiragiro kyalina okutandika okukola nga October 18, 2017 kyokka ab’ebibiina ebirwanirizi by’eddembe ne bannamateeka mu masaza ag’enjawulo ne baddukira mu kkooti ne kiyimirizibwa. Kati kkooti ey’oku ntikko eragidde kissibwe mu nkola ng’emisango egikiwakanya bwe giwulirwa.
lug_Latn lug_Latn lug_Latn